open-index/open-wikipedia-markdown huggingface dataset:
Evermotion

Το "**Evermotion**" είναι το έβδομο στούντιο άλμπουμ των Guster. Κυκλοφόρησε στις 13 Ιανουαρίου του 2015 από την Ocho Mule, τη δισκογραφική της μπάντας, και την Nettwerk Records. Ο τίτλος του άλμπουμ προέρχεται από ένα στίχο στο τραγούδι "Gangway": "I'd lean into each turn seeking evermotion". Το πρώτο single του άλμπουμ, "Simple Machine" κυκλοφόρησε στις 9 Σεπτεμβρίου του 2014 με το b-side να είναι ένα ακόμα κομμάτι από το άλμπουμ, το "Long Night".

## Κομμάτια

## Συντελεστές
* Adam Gardner – φωνή, κιθάρα, μπάσο, πλήκτρα, μπάντζο, τρομπέτα
* Ryan Miller – φωνή, φωνητικά, κιθάρα, μπάσο, πιάνο, μπάντζο, φυσαρμόνικα, ουκελέλε, keytar 
* Brian Rosenworcel – ντραμς, κρουστά
* Luke Reynolds – φωνητικά, κιθάρα, μπάσο, πλήκτρα, μπάντζο
* Greg Calbi - mastering
* Phil Ek - μίξινγκ
* Zoe-Ruth Erwin - φωτογραφία
* Jon Natchez - flugelhorn, τρομπόνι, τρομπέτα
* Fabian Oefner - εξώφυλλο
* John Rummen - σχέδιο, layout
* Richard Swift - ντραμς, μηχανικός, Hammond B3, mellotron, παραγωγός, προγραμματισμός, φωνητικά

## Παραπομπές


Κατηγορία:Άλμπουμ του 2015
Βούζι Φθιώτιδας

Το **Βούζι** είναι ορεινό χωριό του δήμου Δομοκού του νομού Φθιώτιδας. Η ονομασία του προέρχεται από τη λέξη «βούζια» η οποία περιέγραφε υδροφυή φυτά τα οποία αναπτύσσονταν στην περιοχή.

Ο πληθυσμός του, σύμφωνα με την απογραφή του 2011, ανέρχεται στους 128 μόνιμους κατοίκους.

## Γενικά και ιστορικά στοιχεία
Είναι κτισμένο σε υψόμετρο 440 μέτρων σε απόσταση 5 χιλιομέτρων ανατολικά του Δομοκού και 40 χλμ βόρεια της πρωτεύουσας του νομού, Λαμίας. Συνολικά, το χωριό διαθέτει έκταση 17.000 στρεμμάτων από τα οποία τα 13.000 είναι καλλιεργήσιμα και τα υπόλοιπα χέρσα. Διαθέτει τρεις εκκλησίες οι οποίες είναι αφιερωμένες στον Άγιο Γεώργιο, τον Άγιο Φανούριο και τον Άγιο Νικόλαο εκ Βουνένοις.

Ιστορικά το χωριό αναφέρεται το 1880 ως αποκλειστικά μουσουλμανικό, ενώ μετά την ενσωμάτωση της ευρύτερης περιοχής στην Ελλάδα κατά το επόμενο έτος, πραγματοποιήθηκε η εγκατάσταση ή επανεγκατάσταση στο Βούζι 13 ελληνικών οικογενειών. Κατ' αυτόν τον τρόπο το 1883 ήταν εγγεγραμμένοι στον εκλογικό κατάλογο του χωριού 13 Έλληνες και 58 Οθωμανοί.

Διοικητικά το χωριό αποτέλεσε από το 1883 ως το 1912 τμήμα του δήμου Θαυμακών, ενώ στη συνέχεια υπαγόταν στην επαρχία Δομοκού ως έδρα κοινότητας. Το 1997 προσαρτήθηκε στον καποδιστριακό δήμο Δομοκού στον οποίο παρέμεινε και μετά τις αλλαγές που επέβαλε στην τοπική αυτοδιοίκηση το πρόγραμμα ''Καλλικράτης''.

Στο χωριό λειτουργεί Λαογραφικό Μουσείο και ξενώνας που ανήκουν στον τοπικό επιμορφωτικό σύλλογο, ο οποίος έχει στην κατοχή του μετάλλια και φωτογραφικό υλικό παραχωρημένα από την Ολυμπιονίκη Νίκη Μπακογιάννη, η οποία κατάγεται από το χωριό.

Παράλληλα το Βούζι είναι γνωστό για την παραγωγή φακής, τοπικό προϊόν το οποίο έχει βραβευθεί  στο Φεστιβάλ Θεσσαλονίκης. Κάθε έτος, στα μέσα Αυγούστου, πραγματοποιείται στο Βούζι η γιορτή φακής σε συνεργασία με τους παραγωγούς του χωριού.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Δομοκού
Χαμαιλέων ο Ηρακλεώτης

Ο **Χαμαιλέων** ήταν περιπατητικός φιλόσοφος του 4ου π.Χ. αιώνα από την Ηράκλεια του Πόντου. Ενδιαφέρθηκε κυρίως για ζητήματα λογοτεχνίας. 

Μεταγενέστεροι αρχαίοι συγγραφείς (κυρίως ο Αθήναιος) μνημονεύουν: 
: α). Τις σχετικές με την ποίηση πραγματείες του· 
:*Περί Ομήρου*, *Περί Ησιόδου*, *Περί Στησιχόρου*, *Περί Σαπφούς*, *Περί Ανακρέοντος*, *Περί Λάσου*, *Περί Πινδάρου*, *Περί Σιμωνίδου*, *Περί Θέσπιδος*, *Περί Αισχύλου*, *Περί σατύρων* (όπου αναφερόταν σε θέματα σχετικά με την τραγωδία) και *Περί κωμωδίας*· 
: β). Τα φιλοσοφικά του συγγράμματα· 
:*Περί Θεών*, *Περί ηδονής*, *Περί μέθης* και *Λόγος Προτρεπτικός*.
 
Από τα έργα του Χαμαιλέοντος διασώθηκαν ελάχιστα αποσπάσματα. Συγκεντρώθηκαν και δημοσιεύθηκαν το 1856 στο Βερολίνο από τον Γερμανό φιλόλογο **Ερνέστο Κέπκε** [Ernst Köpke]. 

## Παραπομπές & Σημειώσεις


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Βενάδο Τουέρτο

Το **Βενάδο Τουέρτο** (ισπανικά: *Venado Tuerto*, ισπανική προφορά ΔΦΑ: [beˈnaðo ˈtwerto]) είναι πόλη στα νοτιοδυτικά της επαρχίας της Σάντα Φε, Αργεντινή, 322 χλμ από τη επαρχιακή πρωτεύουσα. Έχει περίπου 70.000 κατοίκους.

Το Βενάδο Τουέρτο ιδρύθηκε στις 26 Απριλίου του 1884 από τον Εδουάρδο Κάσεϊ, γεννημένος στο Λόμπος, Μπουένος Άιρες το 1847. Ήταν ο γιος των δύο ιρλανδών μεταναστών οι οποίοι είχαν συσσωρεύσει σημαντικό πλούτο. Ο Κάσεϊ αγόρασε μια μεγάλη επέκταση της γης από όπου οι ιθαγενείς είχαν πρόσφατα απελαθεί, για να χρησιμοποιηθεί για τη γεωργία και την εκτροφή αλόγων.

Το όνομα της πόλης σημαίνει κυριολεκτικά *μονόφθαλμο ελάφι*.

## Σημαντικά πρόσωπα από το Βενάδο Τουέρτο
*Νόρμα Μπεατρίς Νόλαν (γεννημένη το 1938) Μις Υφήλιος 1962
*Λέο Χενοβέσε (γεννημένος το 1979) Μουσικός της τζαζ
*Κρις ντε Μπεργκ (γεννημένος το 1948) Μουσικός

## Παραπομπές


## Εξωτερικοί σύνδεσμοι
* 
* Δήμος του Βενάδο Τουέρτο  επίσημη ιστοσελίδα του Δήμου
* Δημοτικές πληροφορίες: στατιστικά στοιχεία 
* www.venadotuerto.com Toda la ciudad de Venado Tuerto en un sólo sitio web. 
* Portal Automotor de Agencias y Concecionarias de Venado Tuerto
* Guia Turistica, Hoteles, Parrillas, Alojamientos, Bares y Cafes de Venado Tuerto 	
* Guia Comercial, Telefonos, Emails, Mapas, Fotos de Todas las empresas y emprendimientos de Venado Tuerto
* Agenda de Venado Tuerto Guia Estudiantil todas las universidades e institutos, Guia de Carreras ordenadas por Instituciones.

Κατηγορία:Πόλεις της Αργεντινής
Πρόδικος ο Φωκαεύς

Ο **Πρόδικος ο Φωκαεύς** (7ος/6ος π.Χ. αι.) μνημονεύεται από τον Παυσανία ως ο πιθανός ποιητής του χαμένου έπους *[[Μινυάς (έπος)|Μινυάς]]* ().

Ο Κλήμης ο Αλεξανδρεύς αναφέρει επίσης κάποιον **Πρόδικο** ως συγγραφέα του ορφικού ποιήματος **'. Τον αποκαλεί όμως (ίσως από λάθος) **Σάμιο''' και όχι Φωκαέα. 

## Παραπομπές


Κατηγορία:Αρχαίοι  Έλληνες ποιητές
Κατηγορία:Αρχαίοι επικοί ποιητές
Κατηγορία:Αρχαίοι Φωκαείς
Σωσικράτης ο Φαναγορίτης

Ο **Σωσικράτης** (ή **Σώστρατος**) **ο Φαναγορίτης** ήταν ποιητής άγνωστης εποχής από την Φαναγορία της Μαύρης θάλασσας.

Ο τίτλος ενός ποιήματός του (**'), γραμμένο μάλλον με πρότυπο το αντίστοιχο έργο του [[Ησίοδος|Ησιόδου]] (**'), μνημονεύεται από τον Αθήναιο τον Ναυκρατίτη στο ιγ΄βιβλίο των **.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ποιητές
Εκλογική περιφέρεια Κορινθίας

Η **εκλογική περιφέρεια Κορινθίας** είναι εκλογική περιφέρεια της Ελλάδας, η οποία περιλαμβάνει το νομό Κορινθίας. Στην εκλογική περιφέρεια αντιστοιχούν σήμερα 4 έδρες. Σήμερα, οι εγγεγραμμένοι ψηφοφόροι στην εκλογική περιφέρεια ανέρχονται σε περίπου 131.000.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην Κορινθία. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές

### Βουλευτές Κορινθίας 1974-σήμερα
Ακολουθούν οι βουλευτές Κορινθίας της περίοδου 1974-2015

## Παραπομπές



Κορινθιας
Πόθος Αργυρός (κατεπάνω)

Ο **Πόθος Αργυρός** ήταν Βυζαντινός στρατηγός, μέλος της οικογένειας των Αργυρών. 

Ήταν αρχικά Δομέστικος των εξκουβιτόρων, έπειτα δούξ της Αντιόχειας το 1029 κι έπειτα Κατεπάνω της Ιταλίας κατά τα περιπετειώδη χρόνια από το 1029 έως το 1031. Ο Πόθος αντικατέστησε τον Χριστόφορο Βούλγαρη ως κατεπάνω και αμέσως έπρεπε να ασχοληθεί με τις επιθέσεις των Σαρακηνών. Το 1031, νικήθηκε στο Καζάνο αλλό Ιόνιο και αντικαταστάθηκε από τον Μιχαήλ τον πρωτοσπαθάριο.

## Πηγές
* Ferdinand Chalandon, *Histoire de la domination normande en Italie et en Sicile*, Paris, 1907. 

Κατηγορία:Κατεπάνω της Ιταλίας
Ποθος
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί του 11ου αιώνα
Κατηγορία:Βυζαντινοί νεκροί σε μάχη
Πατρίθια Κόντε

Η **Πατρίθια Κόντε** (*Patricia Conde*) ισπανική προφορά ΔΦΑ: [paˈtɾiθja konde], γεννημένη στις 5 Οκτωβρίου 1979 στο Βαγιαδολίδ, είναι ισπανίδα ηθοποιός, κωμικός, παρουσιάστρια της τηλεόρασης και μοντέλο.

Είναι η δεύτερη από τρεις αδελφούς (Νάτσο και Ρουμπέν Κόντε) και άρχισε να εργάζεται ως μοντέλο όταν ήταν 14 ετών. Το 1999 έλαβε μέρος στο Μις Ισπανία ως Μις Παλένθια και αμέσως μετά, άρχισε να εργάζεται στην τηλεόραση ως δημοσιογράφος. Από τότε έχει εργαστεί σε διάφορες τηλεοπτικές εκπομπές.

## Τηλεόραση
**El informal*, Telecinco (2000-2002).
**El club de la comedia*, Canal+
**Lady Kaña*, Telemadrid (2004).
**Un domingo cualquiera*, TVE (2004) με τον Ραμόν Γκαρθία.
**Nuestra mejor canción*, TVE (2004)  με τη Κόντσα Γκαρθία Καμπόι.
**Splunge*, TVE (2005).
**7 días al desnudo*, Cuatro (2005–2006).
**Sé lo que hicisteis...*, la Sexta (2006–2011), με τον Άνχελ Μαρτίν, πριν ονομαζόμενο *Sé lo que hicisteis la última semana*.
**Ciento y la madre*, Cuatro (2014).
**[[Killer Karaoke]]*, Cuatro (2014),  με τον Φλορεντίνο Φερνάντεθ.

## Θέατρο
**5 mujeres.com*
**Noche de cómicos*
**Los 39 escalones* - προσαρμογή του *The 39 Steps* (*[[Τα 39 Σκαλοπάτια (ταινία, 1935)|Τα 39 σκαλοπάτια]]*) από τον Τα 39 Σκαλοπάτια (ταινία, 1935)Άλφρεντ Χίτσκοκ)

## Φιλμογραφία
**La Kedada*
**Tweester Links*
**Pancho, el perro millonario* ως Πατρίθια (2014).
**Despicable Me 2* Spanish voice of  Lucy Wilde (2013).

## Παραπομπές


## Βιβλιογραφία
**Lady Kaña*, 2004
**El libro de Sé lo que hicisteis...*

## Εξωτερικοί σύνδεσμοι
* Η Πατρίθια Κόντε στο IMDb
* Επίσημη Ιστοσελίδα της Πατρίθια Κόντε
* Βιογραφία της Πατρίθια Κόντε στο Publispain  

Κατηγορία:Ισπανοί ηθοποιοί
Κατηγορία:Ισπανοί κωμικοί
Κατηγορία:Ισπανοί μοντέλα
Κατηγορία:Ισπανοί παρουσιαστές
Κατηγορία:Τηλεπαρουσιαστές
Ραφαέλ Αργουλιόλ

Ο **Ραφαέλ Αργουλιόλ** (Rafael Argullol, Βαρκελώνη, 1949) είναι καταλανός συγγραφέας και ακαδημαϊκός. Έχει εκδώσει πλήθος βιβλίων ποίησης, μυθιστορήματα και δοκίμια τόσο στα ισπανικά όσο και στα καταλανικά. Τα δοκίμιά του έχουν αφιερωθεί κυρίως σε ζητήματα αισθητικής και στην ανάλυση του «ηρωικού ρομαντισμού».

## Παραπομπές


Κατηγορία:Ισπανοί φιλόσοφοι
Κατηγορία:Ισπανοί συγγραφείς στα καταλανικά
Κατηγορία:Ισπανοί δοκιμιογράφοι
Κατηγορία:Καταλανοί λογοτέχνες
Φρανθίσκο Φερνάντεθ Μπουέι

Ο **Φρανθίσκο Φερνάντεθ Μπουέι** (Francisco Fernández Buey, Παλένθια, 1943 - Βαρκελώνη, 2012) ήταν ισπανός μαρξιστής φιλόσοφος, ακαδημαϊκός και δοκιμιογράφος. Ασχολήθηκε ιδιαίτερα με την ιστορία των ιδεών του σοσιαλισμού (*Contribución a la crítica del marxismo cientificista*, 1983) και την εκ νέου ανάγνωση του Μπαρτολομέ δε λας Κάσας και της σύγκρουσης των πολιτισμών με αφορμή την ανακάλυψη της Αμερικής (*La gran perturbación*, 1996). Αφιέρωσε πολλά άρθρα του στο Καρλ Μαρξ και τον Αντόνιο Γκράμσι, όντας ο ίδιος ένας από τους κύριους διανοούμενους που διέδωσαν το έργο τους στην Ισπανία.

## Παραπομπές


Κατηγορία:Μαρξιστές θεωρητικοί
Κατηγορία:Ισπανοί δοκιμιογράφοι
Κατηγορία:Ισπανοί πανεπιστημιακοί
Γκαβριέλ Αρέστι

Ο **Γκαβριέλ Αρέστι** (Gabriel Aresti, Μπιλμπάο 1933 - 1975) ήταν ένας από τους σημαντικότερους συγγραφείς στη βασκική γλώσσα του 20ού αιώνα. Παρότι δεν έμαθε τα βασκικά ως μητρική του, από τα δώδεκά του σταδιακά με δικές του προσπάθειες τα κατέκτησε και καλλιέργησε σχεδόν όλα τα είδη λόγου, αναδεικύνοντας ωστόσο κυρίως την ποίηση. Επηρεάστηκε ιδιαίτερα από τον Τ. Σ. Έλιοτ (στην συμβολική του περίοδο) και τον, επίσης Βάσκο, Μπλας δε Οτέρο, κατά την περίοδο κατά την οποία και οι δύο έδωσαν άριστα δείγματα κοινωνικής ποίησης υπό τη δικτατορία του στρατηγού Φράνκο.

Υπήρξε πρότυπο και δάσκαλος για διάφορους βασκόφωνους λογοτέχνες όπως τον Γιον Χουαρίστι και τον Μπερνάρδο Ατσάγα ενώ ως μέλος της Βασκικής Ακαδημίας Γραμμάτων υπερασπίστηκε και προώθησε τη δημιουργία μιας κοινής κωδικοποιημένης βασκικής γλώσσας.

## Παραπομπές


Κατηγορία:Ισπανοί συγγραφείς στα βασκικά
Κατηγορία:Βάσκοι συγγραφείς
Μπερνάρδο Ατσάγα

Ο **Μπερνάρδο Ατσάγα** (Bernardo Atxaga, ψευδώνυμου του Joseba Irazu Garmendia, 1951, Αστεάσου, Γκιπούθκοα) είναι Βάσκος συγγραφέας, ένας από τους σημαντικότερους της βασκικής λογοτεχνίας για το δεύτερο μισό του 20ού και για τον 21ό αιώνα. Τρία έργα του έχουν μεταφραστεί στα ελληνικά από τον εκδοτικό οίκο Εκκρεμές:
* (1996) *Εκείνοι οι ουρανοί*
* (1995) *Ένας άνθρωπος μόνος*
* (1993) *Ομπαμπακόακ*

## Παραπομπές


Κατηγορία:Βάσκοι συγγραφείς
Κατηγορία:Ισπανοί συγγραφείς στα βασκικά
I Feel Weird

Το "**I Feel Weird**" είναι το τρίτο στούντιο άλμπουμ των Great Cynics. Κυκλοφόρησε από την Specialist Subject Records στις 18 Μαΐου 2015.

## Κομμάτια

## Συντελεστές
* Giles Bidder - φωνή, κιθάρα
* Iona Cairns - φωνή, μπάσο
* Bob Barrett - ντραμς
* Peter Miles - παραγωγή

## Παραπομπές


Κατηγορία:Άλμπουμ του 2015
Σαβιέ Ρουβέρ ντε Μπεντός

Ο **Σαβιέ Ρουβέρ ντε Μπεντός** (Xavier Rubert de Ventós, Βαρκελώνη 1 Σεπτεμβρίου 1939 - 28 Ιανουαρίου 2023) ήταν καταλανός πολιτικός, φιλόσοφος, συγγραφέας και ακαδημαϊκός. Νέος, συμμετείχε στον αγώνα εναντίον του Φράνκο κι έκτοτε έχει εκλεχθεί βουλευτής τόσο στο Ισπανικό όσο και στο Ευρωπαϊκό Κοινοβούλιο με το Σοσιαλιστικό Κόμμα της Καταλονίας. Έχει υπάρξει μαθητής του Χοσέ Λουίς Λόπεθ Ανανγκούρεν και φίλος του έτερου καταλανού φιλοσόφου, Εουζένι Τρίας· έχει διδάξει σε πλήθος πανεπιστημίων των Ηνωμένων Πολιτειών της Αμερικής. Τα έργα του σχετικά με την αισθητική φιλοσοφία και την ηθική έχουν μεταφραστεί σε πολλές γλώσσες και χαίρουν παγκόσμιας εκτίμησης.

Απεβίωσε στις 28 Ιανουαρίου 2023 σε ηλικία 83  ετών

## Παραπομπές


Κατηγορία:Καταλανοί πολιτικοί
Κατηγορία:Ισπανοί πανεπιστημιακοί
Κατηγορία:Καταλανοί λογοτέχνες
Κατηγορία:Ισπανοί δοκιμιογράφοι
Κατηγορία:Ισπανοί συγγραφείς στα καταλανικά
Κατηγορία:Ισπανοί φιλόσοφοι
Εουχένιο Τρίας ι Σανιέ

Ο **Εουζένι** ή **Εουχένιο Τρίας ι Σανιέ** (ισπανικά: *Eugenio Trías i Sagner*, Βαρκελώνη, 31 Αυγούστου 1942 - 10 Φεβρουαρίου 2013) ήταν ένας εκ των σημαντικότερων φιλοσόφων της Ισπανίας μετά τον Ορτέγα ι Γκασέτ. Το έργο του που καταπιάνεται με πολλές πλευρές της μεταφυσικής και της αισθητικής είναι  κοπιώδες και θεωρείται σπουδαία κληρονομιά για την ισπανόφωνη φιλοσοφική λογοτεχνία. 

## Παραπομπές


Κατηγορία:Ισπανοί φιλόσοφοι
Κατηγορία:Ισπανοί δοκιμιογράφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Μεντιχά Σουλτάνα

Η **Μεντιχά Σουλτάν** (οθ. τούρκικα: مديحة سلطان) (τούρκικα: *Mediha Sultan*, 30 Ιουλίου 1856 - 7 Νοεμβρίου 1928) ήταν κόρη του σουλτάνου Αμπντούλ Μετζίτ Α΄, αδελφή του σουλτάνου Μωάμεθ ΣΤ΄ και ετεροθαλής αδελφή των σουλτάνων Μουράτ Ε΄, Αμπντούλ Χαμίτ Β΄ και Μωάμεθ Ε΄ της Οθωμανικής Αυτοκρατορίας.

## Βιογραφία
[left|thumb|Η μητέρα της Μεντιχά Σουλτάν, η [Γκιουλουστού Σουλτάνα|Γκιουλουστού Σουλτάν]]
Η Μεντιχά γεννήθηκε στις 30 Ιουλίου 1856 στην Κωνσταντινούπολη, το ίδιο έτος που γεννήθηκε η αδελφή της, Ναϊλέ Σουλτάν και κόρη του Αμπντούλ Μετζίτ Α΄ και της Γκιουλουστού Σουλτάν. Όταν πέθανε η μητέρα της η Μεντιχά ήταν 5 ετών και δόθηκε στη Βερντιτζανάν Καντινεφέντι για να τη μεγαλώσει.

Ήταν λάτρης των Ευρωπαϊκών τρόπων. Ντυνόταν όμορφα και με μεγάλη αξιοπρέπεια με φορέματα με μακριές ουρές. Ήταν μικροκαμωμένη με λευκό δέρμα και υπέροχα μαύρα μάτια, έμοιαζε πάρα πολύ με τον πατέρα της, Αμπντούλ Μετζίτ Α΄. Ο καθένας στο παλάτι αγαπούσε την Πριγκίπισσα. Όπως και η Σενιχά Σουλτάν, κι αυτή μιλούσε γελώντας, με έναν αέρα χιούμορ στη φωνή της. Όταν αυτές οι δύο αδελφές ήταν μαζί κουβεντιάζοντας με τον Μωάμεθ Ε΄, γελούσαν και προσπαθούσαν να τον διασκεδάσουν και να τον κάνουν να γελάσει.

Όταν μεγάλωσε, ερωτεύτηκε τον Νετζίπ Πασά, γιο του Σεΐχη Νετζιπζάντε Σαμί Μπέη και ήθελε να τον παντρευτεί. Αλλά ο ετεροθαλής αδελφός της, Αμπντούλ Χαμίτ Β΄, δεν ήθελε να τον παντρευτεί. Τελικά η θετή μητέρα της, Βερντιτζανάν Καντινεφέντι, έδωσε την άδειά της για να τον παντρευτεί. Το 1879 παντρεύτηκε τον Νετζίπ Πασά. Είχαν ένα γιο, τον Σουλτανζάντε Σαμί Μπέη. Μετά τον θάνατο του Νετζίπ Πασά η Μεντιχά Σουλτάν παντρεύτηκε τον Φερίντ Πασά, αλλά δεν απέκτησε παιδιά από αυτόν τον γάμο. 

Η Μεντιχά Σουλτάν πέθανε στις 7 Νοεμβρίου του 1928 στη Νίκαια της Γαλλίας και τάφηκε στη Γαλλία.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* *The Concubine, the Princess, and the Teacher: Voices from the Ottoman Harem*. University of Texas Press. 2010. ISBN 978-0-292-78335-5.
* Fanny Davis (1986). *The Ottoman Lady: A Social History from 1718 to 1918*. Greenwood Publishing Group. ISBN 978-0-313-24811-5.
* Ayşe Osmanoğlu (2007). *Babam Sultan Abdülhamid: hatıralarım*. Selis Kitaplar.

Κατηγορία:Πριγκίπισσες της Οθωμανικής Αυτοκρατορίας
How Do You Feel Now?

Το "**How Do You Feel Now?**" είναι το πρώτο στούντιο άλμπουμ των Joywave. Κυκλοφόρησε από την Cultco Music και την Hollywood Records στις 21 Απριλίου του 2015. Παραγωγοί ήταν 2 από τα μέλη της μπάντας, ο Daniel Armbruster και ο Sean Donnelly. Από το άλμπουμ έχουν κυκλοφορήσει 4 single: "Tongues", "Somebody New", "Destruction", και "Now".

## Κομμάτια
Όλα τα κομμάτια γράφτηκαν από τον Daniel Armbruster και τον Sean Donnelly

## Θέσεις στα τσάρτς
* Billboard Top Heatseekers Albums - 3
* Billboard Top Alternative Albums - 25
* Billboard Top Rock Albums - 34

## Παραπομπές


Κατηγορία:Άλμπουμ του 2015
The L-Shaped Man

Το "**The L-Shaped Man**" είναι το πέμπτο στούντιο άλμπουμ των Ceremony. Παραγωγός ήταν ο John Reis. Το άλμπουμ κυκλοφόρησε στις 19 Μαΐου του 2015 από την Matador Records. Στις 26 Μαρτίου του 2015 κυκλοφόρησε ένα βίντεο κλιπ με τα τραγούδια "The Separation" και "The Understanding".

## Κομμάτια
# "Hibernation" — 1:33
# "Exit Fears" — 3:19	
# "Bleeder" — 4:36 	
# "Your Life in France" — 3:15	
# "Your Life in America" — 3:48	
# "The Separation" — 3:31	
# "The Pattern" — 2:29	
# "Root of the World" — 3:06 	
# "The Party" — 3:25	
# "The Bridge" — 3:27	
# "The Understanding" — 3:44
# "Vivication" (επιπλέον κομμάτι στο iTunes) - 3:38

## Συντελεστές
* Ross Farrar — φωνή, σχέδιο
* Anthony Anzaldo — κιθάρα
* Andy Nelson — κιθάρα
* Justin Davis — μπάσο
* Jake Casarotti — ντραμς
* Ceremony — καλλιτεχνική διεύθυνση, layout
* John Reis — παραγωγή
* Dean Reis — βοηθός

## Θέσεις στα τσάρτς
* Billboard Hard Rock Albums - 20
* Billboard Heatseekers - 11

## Παραπομπές


Κατηγορία:Άλμπουμ του 2015
Multi-Love

Το "**Multi-Love**" είναι το τρίτο στούντιο άλμπουμ των Unknown Mortal Orchestra. Κυκλοφόρησε στις 26 Μαΐου του 2015 από την Jagjaguwar. Παραγωγός ήταν ο τραγουδιστής της μπάντας, Ruban Nielson.

## Κομμάτια

## Θέσεις στα τσάρτς
* Αυστραλία - 45
* Βέλγιο (Φλάνδρα) - 70
* Βέλγιο (Βαλλωνία) - 158
* Ολλανδία - 37
* Νέα Ζηλανδία - 14
* Ηνωμένο Βασίλειο - 44
* ΗΠΑ - 98
* Billboard Independent Albums - 7
* Billboard Top Rock Albums - 12
* Billboard Top Tastemaker Albums - 5

## Παραπομπές


Κατηγορία:Άλμπουμ του 2015
Πάρδος (κατεπάνω)

Ο **Πάρδος** ήταν βυζαντινός στρατηγός και Κατεπάνω της Ιταλίας για λίγες ημέρες το 1042 μετά από αποχή για σύντομο χρονικό διάστημα του Γεωργίου Μανιάκη.

Τον Σεπτέμβριο 1042, ο Πάρδος έφτασε με το στρατό στο Οτράντο για να αναλάβει τη 
διοίκηση από τον Μανιάκη ο οποίος είχε διαβαλεί από τον Ρωμανός Σκληρός στον αυτοκράτορα. Σύμφωνα με τον Λύκο πρωτοσπαθάριο, έφερε ένα χρυσόβουλο , αλλά το νόημα του είναι αβέβαιο. Ο Πάρδος συνοδευόταν από τον Νικόλαο Αρχιεπίσκοπο του Μπάρι, ο οποίος, αν και ήταν υπό τη δικαιοδοσία του πάπα της Ρώμης, ήταν πιστός στους βυζαντινούς, και από τον Τουμπάκι έναν πρωτοσπαθάριο. 

Οι Πάρδος και Τουμπάκι ο πρωτοσπαθάριος συνελήφθησαν στο Οτράντο, και εκτελέστηκαν από τον Μανιάκη, ο οποίος στην συνέχεια αναγορεύτηκε αυτοκράτορας από το στράτευμα.

## Παραπομπές


## Πηγές
* Ferdinand Chalandon, *Histoire de la domination normande en Italie et en Sicile*, Paris, 1907. 

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Συριανός

Ο **Συριανός** ήταν βυζαντινός στρατηγός και Κατεπάνω της Ιταλίας από το 1062 έως το 1064. Διορίστηκε από τον αυτοκράτορα Κωνσταντίνο Ι΄ Δούκα, τον τελευταίο βυζαντινό αυτοκράτορα που έδειξε ενδιαφέρον για την ανάκτηση των Ιταλικών εδαφών.

## Πηγές
* Gay Jules, *L'Italie méridionale et l'empire Byzantin: Livre II*, Burt Franklin: New York, 1904.

Κατηγορία:Κατεπάνω της Ιταλίας
Αθανάσιος Ι. Σμπαρούνης

Ο **Αθανάσιος Ι. Σμπαρούνης** ήταν  Έλληνας οικονομολόγος. Γεννήθηκε στο Ευπάλιο Νομού Φωκίδος στις 17 Ιουλίου 1892 και ήταν το μεγαλύτερο από 9 παιδιά του Ιωάννη Σμπαρούνη. Ήταν παντρεμένος με την Γεωργία Μαρκεζίνη με την οποία απέκτησε τρία παιδιά. Απεβίωσε στην Αθήνα στις 26 Οκτωβρίου 1987.

## Σπουδές
Διδάκτωρ της Ανωτάτης Σχολής Οικονομικών & Εμπορικών Επιστημών (ΑΣΟΕΕ) Αθηνών.
Διδάκτωρ Νομικών Επιστημών (Docteur en Droit, mention Sciences Juridiques) του Πανεπιστημίου της Λωζάνης (University of Lausanne), Ελβετία.
Εξελέγη ισόβιο μέλος:
* της Βρετανικής Βασιλικής Εταιρείας Οικονομικών (British Royal Economic Society of London),
* της Ακαδημίας Πολιτικών Επιστημών του Πανεπιστημίου Columbia της Νέας Υόρκης (Academy of Political Science),
* Αμερικανική Εταιρεία Οικονομικών του Evanston Illinois,
* Αμερικανική Ακαδημία Πολιτικών και Κοινωνικών Επιστημών της Φιλαδέλφειας Pennsylvania.
Αντεπιστέλλον Μέλος της Γερμανικής Ακαδημίας Νομικών (Akademie fur Deutsches Recht) του Μονάχου.

## Σταδιοδρομία
Υπηρέτησε σε Διευθυντικές θέσεις του Υπουργείου Οικονομικών από το 1925 έως το 1943 οπότε απελύθη από την Κατοχική Κυβέρνηση για εγκατάλειψη θέσεως μετά την δραπέτευσή του στη Μέση Ανατολή. Με την άφιξή του στο Κάιρο διορίστηκε Γενικός Διευθυντής του Υπουργείου Οικονομικών της Εξόριστης Κυβέρνησης Τσουδερού. Με την επιστροφή του μετά την απελευθέρωση (1944) επανατοποθετήθηκε στη θέση του στο Υπουργείο Οικονομικών. 
Το 1944 κατά τη διάρκεια της εξορίας του εξελέγη Τακτικός Καθηγητής και το 1945 ανέλαβε την έδρα Δημοσίων Οικονομικών της Ανωτάτης Σχολής Οικονομικών & Εμπορικών Επιστημών μέχρι το 1962 οπότε παραιτήθηκε.

Μαζί με τον Κυριάκο Βαρβαρέσο (Διοικητή της Τράπεζας της Ελλάδος, επί κεφαλής) και τον Αλέξανδρο Αργυρόπουλο (Διευθυντή του Υπουργείου Εξωτερικών) ορίστηκαν από την εξόριστη κυβέρνηση Γεωργίου Παπανδρέου στο Κάιρο, να εκπροσωπήσουν την Ελλάδα στην Νομισματική και Δημοσιονομική Διάσκεψη των Ηνωμένων Εθνών στο Μπρέττον Γουντς (1-22 Ιουλίου 1944) κατά την οποία συμφωνήθηκε το σύστημα σταθερών ισοτιμιών, και αποφασίστηκε η ίδρυση του Διεθνούς Νομισματικού Ταμείου και της Παγκόσμιας Τράπεζας (International Bank for Reconstruction and Development).

Διετέλεσε υφυπουργός Οικονομικών στην Κυβέρνηση Νικολάου Πλαστήρα από τις 8 Ιανουαρίου έως τον Απρίλιο 1945.

Το 1945 εξελέγη στη θέση του Υποδιοικητού της Εθνικής Τράπεζας της Ελλάδος από την οποία παραιτήθηκε τον Σεπτέμβριο 1946.

## Παραπομπές


Κατηγορία:Έλληνες οικονομολόγοι
Κατηγορία:Έλληνες υφυπουργοί Οικονομικών
Πύργος των Πετιμεζαίων

Ο ιστορικός **Πύργος των Πετιμεζαίων**, που είναι χαρακτηριστικό δείγμα οχυρωμένης μεταβυζαντινής κατοικίας, βρίσκεται σε περίοπτη θέση εντός του χωριού Κάτω Λουσοί των Καλαβρύτων. Σήμερα διατηρείται σε πολύ καλή κατάσταση  και έχει χαρακτηρισθεί ως ιστορικό διατηρητέο μνημείο. 

Χτίστηκε των 17ο αιώνα και αποτέλεσε κατοικία και ορμητήριο της οικογένειας των Πετιμεζαίων στους αγώνες τους εναντίον των Τούρκων, τόσο κατά τα προεπαναστατικά χρόνια όσο και κατά τη διάρκεια της Επανάστασης. Πρόκειται για διώροφο κτήριο από ντόπια γκρίζα πέτρα επιμελημένης κατασκευής. Χαρακτηριστικό του γνώρισμα είναι ο μικρός κυκλικός πυργίσκος που βρίσκεται στην βορειοδυτική πλευρά του δεύτερου ορόφου και στηρίζεται πάνω σε ανεστραμμένη κωνική βάση. 

Το 1804 στον ιστορικό αυτό πύργο δολοφονήθηκε ύστερα από προδοσία ο κλεφταρματολός Αθανάσιος Πετιμεζάς. 

## Δείτε επίσης
*Κάτω Λουσοί Αχαΐας
*Οικογένεια Πετιμεζά

## Παραπομπές


## Εξωτερικοί Σύνδεσμοι
*Δήμος Καλαβρύτων: Ο Πύργος των Πετιμεζαίων

Κατηγορία:Πύργοι στην Αχαΐα
Νεοπτόλεμος ο Παριανός

Ο **Νεοπτόλεμος ο Παριανός** ήταν ποιητής, γραμματικός και γλωσσογράφος του 3ου π.Χ. αιώνα από το Πάριον της Μυσίας. 

Έγραψε τα επικά ποιήματα *Διονυσιάς* και *Τριχθονία* (ή **'), καθώς και τα φιλολογικού ή λεξικογραφικού περιεχομένου έργα: **', **', **' (το οποίο εκτιμάτο ως άριστο βοήθημα στη μελέτη των ομηρικών επών) και *Φρύγιαι φωναί* (το οποίο μάλλον κατέγραφε και εξηγούσε τις φρυγικής προέλευσης λέξεις της Ελληνικής). 

Ο Στράβων θεωρούσε τον Νεοπτόλεμο τον Παριανό "αξιομνημόνευτο γλωσσογράφο", ενώ ο σχολιαστής Πορφυρίων πίστευε ότι οι περί ποιήσεως απόψεις του Νεοπτόλεμου επηρέασαν σημαντικά τον Ρωμαίο ποιητή Οράτιο.
 
Από τα έργα του Νεοπτόλεμου διασώθηκαν ελάχιστα αποσπάσματα που περιελήφθησαν στις συλλογές *Analecta Alexandrina* και *Collectanea Alexandrina*.  

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες λεξικογράφοι
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κρεώφυλος ο Σάμιος

Ο **Κρεώφυλος** ήταν ένας από τους αρχαιότερους επικούς ποιητές. Έζησε τον 7ο ή 6ο π.Χ. αιώνα και καταγόταν από τη Σάμο ή τη Χίο. 

Θεωρούνταν, όπως μας πληροφορεί η Σούδα, φίλος ή γαμβρός του Ομήρου, ο οποίος και του χάρισε το επικό του ποίημα *[[Οιχαλίας άλωσις|]]*, όταν κάποτε ο Κρεώφυλος τον φιλοξένησε στο σπίτι του στη Σάμο (ή, κατ' άλλους, στη Χίο ή στην Ίο). Ο Καλλίμαχος πάντως, ο επιφανής λόγιος και ποιητής της ελληνιστικής εποχής, δεν αποδεχόταν την ιστορία αυτή εκτιμώντας ότι το έπος γράφτηκε εξαρχής από τον Κρεώφυλο, άποψη την οποία κατέθεσε και στο διασωθέν (από τον Στράβωνα) επίγραμμά του για την "Οιχαλία" και στον Σάμιο ποιητή της.

Όλα αυτά δείχνουν, πέρα από τον μύθο και τις αντιπαραθέσεις, ότι ο Κρεώφυλος ήταν μάλλον ένας από τους πρώτους Ομηρίδες. Ο Πλάτων τον θεωρούσε *μαθητή [εταίρο]* του Ομήρου. 
Υπήρχαν ωστόσο και κάποιοι (όπως μας πληροφορούν ο Ευστάθιος και ο Φώτιος), οι οποίοι, αντιστρέφοντας τη σχέση, υποστήριζαν ότι δεν ήταν ο Κρεώφυλος συνεχιστής του Ομήρου, αλλά ο δάσκαλός του.
 
Εκτός από την **', ο [[Παυσανίας]] απέδιδε στον Κρεώφυλο και μια **', δηλαδή ένα έπος που διηγιόταν τις περιπέτειες του Ηρακλή (το οποίο όμως μπορεί να ήταν απλώς ένα άλλο όνομα της "Οιχαλίας"). 

## Παραπομπές & Σημειώσεις


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Σάμιοι
Αστική Περιοχή Μορογκόρο

Η **Αστική Περιοχή Μορογκόρο** *(Morogoro Urban District)* (Σουαχίλι: *Wilaya ya Morogoro Mjini*), είναι μία από τις έξι Επαρχίες, στην Περιφέρεια Μορογκόρο *(Morogoro Region)* της Τανζανίας. Περιέχει την πόλη Μορογκόρο, πρωτεύουσα της Περιφέρειας Μορογκόρο και όχι τα χωριά. Η Αστική Περιοχή Μορογκόρο καλύπτει 260 τετραγωνικά χιλιόμετρα (100 τετραγωνικά μίλια). Στα Ανατολικά και Νότια συνορεύει με την Αγροτική Περιοχή Μορογκόρο *(Morogoro Rural District)* και προς τα Βόρεια και Δυτικά από Περιοχή Μβομέρο *(Mvomero District)*.

Ο πληθυσμός στην **Αστική Επαρχία Μορογκόρο** *(Morogoro Urban District)*, το 2002, ήταν 228.863.

## Διοικητικές υποδιαιρέσεις
### Εκλογικές Περιφέρειες
Για τις βουλευτικές εκλογές, η Τανζανία διαιρείται σε εκλογικές περιφέρειες. Από τις εκλογές του 2010 η Αστική Περιοχή Μορογκόρο, είχε τέσσερις εκλογικές περιφέρειες:

### Τομείς
Η Αστική Περιοχή Μορογκόρο, έχει έξι διοικητικούς Τομείς.

### Τμήματα
Η Αστική Περιοχή Μορογκόρο, διαιρείται διοικητικά σε δεκαεννέα Τμήματα:

## Απαρίθμηση των Ελλήνων στην Περιοχή Μορογκόρο (κατά το 1950)
Το Μορογκόρο και η γύρω περιφέρειά του, είναι πλούσια σε γεωργική παραγωγή. Τα εδάφη της είναι εύφορα, με αποτέλεσμα να υπάρχουν πολλά ωραία σχοινοκτήματα, ορισμένα από αυτά ανήκαν και σε Έλληνες. Εκτός των φυτειών σιζάλ, υπήρχαν και κτήματα όπου καλλιεργούσαν καπόκ, βαμβάκι, αραβόσιτο. Κατά το 1950, κατοικούσαν περί τους 100 Έλληνες, παρακάτω απαριθμούνται ορισμένοι από αυτούς:

## Εικόνες
 
Αρχείο:Advanced stage training.jpg|Ένας *«HeroRAT»* ψάχνει για νάρκες εδάφους στο πεδίο ασκήσεων του Μορογκόρο.
Αρχείο:Bus station, Morogoro.jpg|Σταθμός λεωφορείων, Μορογκόρο.
Αρχείο:Morogoro, Wet season.jpg|Η Περιοχή Μορογκόρο την εποχή των βροχών.
Αρχείο:Morogoro-1.jpg|Κεντρικός δρόμος του Μορογκόρο.


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο

## Σημειώσεις


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μορογκόρο
The Glorious Burden

**The Glorious Burden** είναι ο τίτλος του έβδομου στούντιο άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε τον Ιανουάριο του 2004 μέσω της δισκογραφικής εταιρείας "SPV".

Τα τραγούδια του άλμπουμ έχουν κοινό στιχουργικό θέμα, έχοντας να κάνουν με μεγάλα γεγονότα της πολεμικής ιστορίας των ΗΠΑ, όπως και με την μάχη του Βατερλώ και την ζωή του Αττίλα. Η ειδική έκδοση του, αποτελούνταν από δύο CD, το δεύτερο εκ των οποίων περιελάμβανε τρία κομμάτια, το καθ' ένα από τα οποία παρουσίαζε τα γεγονότα μίας από της τρεις ημέρες της μάχης του Γκέτισμπεργκ.

Τα φωνητικά του άλμπουμ ανέλαβε ο Τιμ Όουενς, τραγουδιστής των Judas Priest, ο οποίος μετά την αντικατάσταση του από τον Ρομπ Χάλφορντ, αποτέλεσε μόνιμο μέλος των Iced Earth. Η σύνθεση του συγκροτήματος περιελάμβανε, επίσης, τον μπασίστα Τζέιμς Μακ Ντόνο και το ντράμερ Ρίτσαρντ Κρίστι, οι οποίοι έπαιξαν για τελευταία φορά σε στούντιο ηχογράφηση του σχήματος.

Το "*The Glorious Burden*" πούλησε περισσότερα από 70.000 αντίτυπα στην πατρίδα του συγκροτήματος, αν και αρχικά δεν κατάφερε να μπει στο Top-100 του Billboard, ανεβαίνοντας μέχρι το # 145. Κατάφερε να μπει στο Top-30 των τσαρτ της Γερμανίας, της Αυστρίας και της Φινλανδίας.

## Τραγούδια
### CD 1

### CD 2: Gettysburg (1863)

## Θέσεις τσαρτ
***The Glorious Burden*** *(άλμπουμ)*

***Επίσημη κυκλοφορία: [[12 Ιανουαρίου]] [[2004]]***

## Μέλη των Iced Earth
Η σύνθεση του συγκροτήματος κατά την ηχογράφηση του "***The Glorious Burden***" είχε την εξής μορφή:

* **[[Τιμ Όουενς]]** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **Τζέιμς Μακ Ντόνο** - *[[μπάσο]]*
* **[[Ρίτσαρντ Κρίστι]]** - *[[τύμπανα]]*

;*Γκεστ συμμετοχές*
* **Ραλφ Σάντολα** - *[[κιθάρα]]*
* **Τζιμ Μόρις** - *[[κιθάρα]]*
* **[[Ματ Μπάρλοου]]** - *[[Φωνητική|φωνητικά]]*
* **Σαμ Κινγκ** - *[[Φωνητική|φωνητικά]]*
* **Τζεφ Ντέι** - *[[Φωνητική|φωνητικά]]*
* **Χάουαρντ Χελμ** - *[[πιάνο]]*
* **Σούζαν ΜακΚουίν** - *[[φλάουτο]], [[πίκολο]]*
* **Μάικλ ΛοΜπου** - *πίπιζα*
* **Φιλαρμονική Ορχήστρα της [[Πράγα]]ς**

## Παραπομπές


## Πηγές
* The Glorious Burden - Iced Earth | Songs, Reviews, Credits, Awards | AllMusic
* The Glorious Burden | The Official Iced Earth Website 
* Iced Earth - The Glorious Burden - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 2004
Ντίντακ Βιλά

Ο **Ντίντακ Βιλά Ροσελό** (ισπανικά: Dídac Vilà Rosselló, 9 Ιουνίου 1989) είναι Ισπανός ποδοσφαιριστής ο οποίος παίζει ως αριστερός αμυντικός στην ΡΚΝ Εσπανιόλ.

## Καρίερα σε σύλλογο

### Εσπανιόλ
Γεννημένος στο Ματάρο της Καταλονίας, ο Βιλά ξεκίνησε το ποδόσφαιρο στις ακαδημίες της τοπικής Εσπανιόλ στην ηλικία των 10, κάνοντας επαγγελματικό ντεμπούτο τη σεζόν 2008-09 και βοηθώντας τη δεύτερη ομάδα να προαχθεί από τη 4η κατηγορία ως πρωταθλήτρια. Τελικά προήχθη στη πρώτη ομάδα από το προπονητή της ομάδας Μαουρίσιο Ποτσετίνο στις 30 Ιανουαρίου του 2010 σε μια εντός έδρας νίκη επί της Αθλέτικ Μπιλμπάο με 1-0, τελειώνοντας την πρώτη του επαγγελματική σεζόν με 11 ξεκινήματα και την ομάδα να τερματίζει 11η στο πρωτάθλημα. Αφού έχασε τους πρώτους μήνες της σεζόν 2010-11 λόγω τραυματισμού ο Βιλά ξαναπήρε τη θέση του βασικού στην ομάδα από τον επί χρόνια βασικό στην ομάδα, Ντάβιντ Γκαρσία.

### Μίλαν
Στις 28 Ιανουαρίου του 2011 ο Βιλά αποκτήθηκε από την Μίλαν.
Κάνοντας μόνο μια εμφάνιση με τους Μιλανέζους, ο Βιλά επέστρεψε στην Εσπανιόλ τον Ιούνιο του 2011 με τη μορφή δανεισμού για 1 χρόνο. Αγωνίστηκε σε όλους τους αγώνες πλην ενός για το πρωτάθλημα, σκοράροντας 2 γκολ. Την επόμενη σεζόν ο Βιλά ήταν πολύ κοντά στο δανεισμό του στη Βαλένθια με οψιόν αγοράς άλλα ματαιώθηκε αφού δε πέρασε με επιτυχία τις ιατρικές εξετάσεις. Ο Βίλα υποβλήθηκε σε εγχείρηση, πετυχαίνοντας καμία συμμετοχή για τους Ροσονέρι. Τη σεζόν 2013-14 ο Βιλά παραχωρήθηκε δανεικός στη Ρεάλ Μπέτις. Μετά τον υποβιβασμό των Ανδαλουσιανών, ο Βιλά επέστρεψε στη Μίλαν όπου και παραχωρήθηκε εκ νέου δανεικός στην Έιμπαρ στις 26 Αυγούστου του 2014.

### ΑΕΚ Αθηνών
Στις 7 Αυγούστου του 2015 η ΑΕΚ Αθηνών ανακοίνωσε την απόκτηση του Ντίντακ Βιλά υπογράφοντας 3-ετές συμβόλαιο.

## Καριέρα σε εθνική
Το 2011 ο Βιλά κλήθηκε για πρώτη φορά στην εθνική ελπίδων της Ισπανίας οπού και έπαιξε σε όλους τους αγώνες σε ολά τα λεπτά για κατακτώντας το Ευρωπαϊκό Πρωτάθλημα Ποδοσφαίρου κάτω των 21.

## Πηγές
Τα στατιστικά του Ντίντακ Βιλά στο transfermarkt

## Εξωτερικοί σύνδεσμοι

* Ντίντακ Βιλά: didacvila.com 

## Παραπομπές




Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές ΣΝ Έιμπαρ
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ20
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Καταλονίας
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Οιχαλίας άλωσις

Η ****** ήταν ένα επικό ποίημα που διηγιόταν την κατάκτηση της θεσσαλικής(;) Οιχαλίαςαπό τον Ηρακλή και την απαγωγή της Ιόλης (κόρης του Ευρύτου, βασιλιά της εκπορθημένης πόλης). 

Ως συγγραφές του έπους μνημονευόταν ο ποιητής του 7ου ή 6ου π.Χ. αιώνα Κρεώφυλος ο Σάμιος ή και ο ίδιος ο Όμηρος. Σύμφωνα μάλιστα με μια παράδοση (που αναφέρεται, μεταξύ άλλων, από τον Στράβωνα και την Σούδα), το ποίημα γράφτηκε αρχικά από τον Όμηρο, ο οποίος όμως τελικά το χάρισε στον φίλο ή γαμβρό του Κρεώφυλο, όταν κάποτε ο τελευταίος τον φιλοξένησε στο σπίτι του. 

Από την ** διεσώθησαν ελάχιστα μόνον αποσπάσματα. 

## Παραπομπές


Κατηγορία:Αρχαία ελληνικά έπη
Αγροτική Περιοχή Μορογκόρο

Η **Αγροτική Περιοχή Μορογκόρο** *(Morogoro Rural District)* (Σουαχίλι: *Wilaya ya Morogoro Vijijini*), είναι μία από τις έξι Επαρχίες, στην Περιφέρεια Μορογκόρο *(Morogoro Region)* της Τανζανίας. Η Αγροτική Περιοχή Μορογκόρο καλύπτει έκταση 19.056 τετραγωνικά χιλιόμετρα (7.358 τετραγωνικά μίλια). Στα Βόρεια και Ανατολικά συνορεύει με την Περιφέρεια Πουάνι *(Pwani Region)*, στα Νότια με την Περιοχή Κιλομπέρο *(Kilombero District)*, στα Νοτιοδυτικά με την Περιοχή Κιλόσα *(Kilosa District)* και στα Δυτικά από την Περιοχή Μβομέρο *(Mvomero District)* και την Αστική Περιοχή Μορογκόρο *(Morogoro Urban District)*.

Ο πληθυσμός στην **Αγροτική Επαρχία Μορογκόρο** *(Morogoro Rural District)*, το 2002, ήταν 263.920 άτομα.

## Διοικητικές υποδιαιρέσεις
### Εκλογικές Περιφέρειες
Για τις βουλευτικές εκλογές, η Τανζανία διαιρείται σε εκλογικές περιφέρειες. Από τις εκλογές του 2010 η Αγροτική Περιοχή Μορογκόρο, δεν είχε εκλογικές περιφέρειες: Η Εκλογική Περιφέρεια *Morogoro-Kusini-Mashariki Constituency*, βρίσκεται στην Αστική Περιοχή Μορογκόρο.

### Τομείς
Από το 1997, η Αγροτική Περιοχή Μορογκόρο είχε δέκα διοικητικούς Tομείς· ωστόσο, καθώς ο αριθμός των Tμημάτων έχει συρρικνωθεί από 42 το 1997, σε 25 το 2002, τώρα πλέον έχει έξι Τομείς.

#### Τομείς του 1997
Ανάμεσα στους Τομείς του 1997 ήταν οι:

### Τμήματα
Η Αγροτική Περιοχή Μορογκόρο, διοικητικά διαιρείται σε είκοσι πέντε Τμήματα *(Wards)*:

## Εικόνες

Αρχείο:The National Archives UK - CO 1069-164-26.jpg|Διαλογή - η κλασική μέθοδος της χρυσοθηρίας και του κασσίτερου φαίνεται στους επίδοξους μεταλλοδίφες που φοιτούν στη "Σχολή εργατών ορυχείων», η πρώτη εκπαίδευση στην Ανατολική Αφρική για τους μεταλλωρύχους, στο Μορογκόρο.
Αρχείο:Waterfalls in Morogoro.jpg|Οι καταρράκτες του Κινόλε.
Αρχείο:Uluguru Mountain.JPG|Τα Ουλουγκούρου Όρη.
Αρχείο:Morogoro from Uluguru Mountains-2.jpg|Το Μορογκόρο από τα Ουλουγκούρου Όρη.


## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μορογκόρο
* Μορογκόρο

## Σημειώσεις


## Παραπομπές


Κατηγορία:Επαρχίες της Τανζανίας
Κατηγορία:Επαρχίες της Περιφέρειας Μορογκόρο
Περίανδρος (αποσαφήνιση)

Με το όνομα «**Περίανδρος**» είναι γνωστοί:

*ο Περίανδρος, τύραννος της αρχαίας Κορίνθου (668-584 π.Χ.)
*ο Περίανδρος Ξενοδοχειάρης, πολιτικός (1910-1964)
*ο Αντώνης Ανδρουτσόπουλος, στέλεχος της Χρυσής Αυγής, γνωστός με το ψευδώνυμο «Περίανδρος»
Δήμος Βλασσίας

Ο **Δήμος Βλασσίας** ήταν βραχύβιος δήμος της πρώην Επαρχίας Καλαβρύτων, ο οποίος συστάθηκε το 1835 και καταργήθηκε έπειτα από έξι χρόνια, το 1841.

## Διοικητική ιστορία
Ο Δήμος Βλασσίας συστάθηκε με βασιλικό διάταγμα στις 20 Απριλίου του 1835 ως δήμος της Επαρχίας Κυναίθης (Καλαβρύτων) του Νομού Αχαιοήλιδος με έδρα το χωριό της Βλασσίας. Ήταν Γ΄ Τάξεως και οι οικισμοί που τον αποτελούσαν ήταν οι εξής: Βλασσία, Μουρίκι, Δεμέστιχα, Μποντιάδες, Καρούσι, Γκέρμπεσι, Μονή Αγίου Νικολάου. Με το βασιλικό διάταγμα της 19ης Ιουνίου (1ης Ιουλίου) του 1841 ο Δήμος Βλασσίας καταργήθηκε και οι οικισμοί που τον αποτελούσαν προσαρτήθηκαν στον όμορο Δήμο Λαπαθών της ίδιας επαρχίας και νομού.

## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Βλασσίας. eetaa.gr. Ανακτήθηκε: 26/07/2018.

Β
Δ
Δ
Γκορντέι Κολέσοφ

Ο **Γκορντέι Κολέσοφ** (*Горде́й Евге́ньевич Ко́лесов*, 18 Αυγούστου 2008) είναι νικητής του σόου ταλέντων στην Κίνα το 2015 (σε ηλικία 6 ετών και 5 μηνών) στην κεντρική τηλεόραση της Κίνας, CCTV-1, νικητής των αγώνων σκάκι , βραβευμένος στους διαγωνισμούς καλών τεχνών , κατέχει 5 γλώσσες (ρωσικά, κινέζικα, ισπανικά, αγγλικά, γαλλικά) και γνωρίζει από μνήμης 555 κινέζικους ιδιωτισμούς , παιδί-θαύμα . Ο Πρόεδρος της Διεθνούς Σκακιστικής Ομοσπονδίας (FIDE), Κιρσάν Ιλουμζίνοφ τον αποκάλεσε «μικρό Βούδα του σκακιστικού κόσμου». Ο Γκορντέι έχει 3 μικρότερες αδελφές, τη Μιλάνα, την Άγαθα και την Εσενία.

## Βιογραφία
Ο Γκορντέι γεννήθηκε στη Μόσχα. Σε ηλικία δύο μηνών οι γονείς του τον έφεραν στο Γουαντζόου, όπου ο πατέρας του, Εβγκένι Κολέσοφ, που εργάζεται στη χώρα πάνω από 15 χρόνια, διηύθυνε την εταιρία OptimConsult, η οποία εξειδικεύεται σε προμήθειες εμπορευμάτων και εξοπλισμού από την Κίνα . Το όνομά του στα αγγλικά είναι Gordey Kolesov, κινέζικη εκδοχή: 叶伟国, πιν-γιν: Yè WěiGuó, που στη μετάφραση από τα κινέζικα σημαίνει «Е Μεγάλη χώρα» ή «Е Μεγάλο κράτος». Το ντεμπούτο του Γκορντέι στην τηλεόραση έγινε τον Απρίλιο του 2014 στην εκπομπή του Αλεξέι Λισενκόφ «Γυρίζω από μόνος μου τις ταινίες», Russia 1. Ο Γκορντέι έγινε δύο φορές νικητής του μέρους «Μπορείς;», αφού απέδειξε ότι γνωρίζει τα κινέζικα ιερογλυφικά και αφού πραγματοποίησε την εκτέλεση ενός τραγουδιού στα κινέζικα μαζί με τη μικρή του αδελφή Μιλάνα.

Το Σεπτέμβριο του 2014 ο Γκορντέι γράφτηκε στο πρόγραμμα σπουδών εξ αποστάσεως του Σχολείου Γενικής Εκπαίδευσης για την ενισχυμένη (???) εκμάθηση ξένης (αγγλικής) γλώσσας της Πρεσβείας της Ρωσίας στη Λαϊκή Δημοκρατία της Κίνας (Πεκίνο). Παράλληλα άρχισε να αφοσιώνεται στο σκάκι.

Τον Ιανουάριο του 2015 έλαβε μέρος και νίκησε στο Σόου Tαλέντων στην Κίνα στην κεντρική κινέζικη τηλεόραση, CCTV-1

Κατηγορία:Σκακιστές
Κρεώφυλος ο Εφέσιος

Ο **Κρεώφυλος** ήταν ιστορικός, πιθανόν του 4ου π.Χ. αιώνα, από την Έφεσο.

Έγραψε σε ιωνική διάλεκτο την ιστορία της πατρίδος του (**), από την οποία διασώθηκε ένα μόνον απόσπασμα από τον Αθήναιο.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Εφέσιοι
Καίτη Μαυρομμάτη

Η **Καίτη Μαυρομμάτη** είναι Ελληνίδα ζωγράφος και συγγραφέας, γεννημένη στην Αλεξάνδρεια της Αιγύπτου.

## Βιογραφία
Γεννήθηκε στην Αλεξάνδρεια και σε μικρή ηλικία ήρθε με τους γονείς της στην Αθήνα. Είναι απόφοιτος της σχολής γραφικών τεχνών Δοξιάδη. Το 1973, με υποτροφία του ΕΟΜΜΕΧ, έκανε επί τρία χρόνια σπουδές ζωγραφικής σε κεραμικά στην Ecole Des Artes Appliques και παράλληλα στο εργαστήριο ζωγραφικής του Πιερ-Λουί Ματέ στην École des Beaux-Arts (Σχολή Καλών Τεχνών) στο Παρίσι. Το 1983 επιλέχθηκε στους 10 Έλληνες ζωγράφους για την έκθεση της Ε.Ο.Κ. «Νέοι Ευρωπαίοι Καλλιτέχνες». Έργα της βρίσκονται στο Μουσείο Βορρέ, στο Ευρωπαϊκό Κοινοβούλιο, στην Πινακοθήκη της Πάτρας, στην Πινακοθήκη Σύγχρονης Τέχνης Αιτωλοακαρνανίας Χρήστου και Σοφίας Μοσχανδρέου, στο Ελληνικό Λογοτεχνικό και Ιστορικό Αρχείο (Ε.Λ.Ι.Α.) και σε ιδιωτικές συλλογές στην Ελλάδα και στο εξωτερικό. Αρχειακό της υλικό υπάρχει επίσης στο Πανεπιστήμιο της  Θεσσαλονίκης και στο Αρχειακό Τμήμα του Εθνικού Μουσείου Τέχνης Γυναικών της Ουάσινγκτον. Είναι κάτοικος της συνοικίας Κυπριάδου Αθηνών.

## Ατομικές εκθέσεις
Έχει κάνει 13  ατομικές εκθέσεις:
* 1982, γκαλερί Ζυγός, Αθήνα
* 1984, γκαλερί Ζυγός, Αθήνα
* 1987, γκαλερί Ζυγός, Αθήνα
* 1989, γκαλερί Ιανός, Θεσσαλονίκη
* 1993, Αφιέρωμα στην Καίτη Μαυρομμάτη - Σύνδεσμος Αιγυπτιωτών
* 1995, γκαλερί Espace Kreonidis, Αθήνα
* 2001, αίθουσα Χάνσεν, Πάτρα
* 2004, αίθουσα Σκουφά, Αθήνα
* 2007, Μουσείο Μαρίκα Κοτοπούλη, Αθήνα
* 2007, Ελληνικό Λογοτεχνικό και Ιστορικό Αρχείο , Αθήνα
* 2007, Μορφωτικό Κέντρο Αιγυπτιακής Πρεσβείας, Αθήνα
* 2009, Art Cafe Filion, Αθήνα
* 2011, γκαλερί Χρυσόθεμις, Αθήνα

## Ομαδικές Εκθέσεις
Έχει συμμετάσχει σε 36 ομαδικές εκθέσεις στην Ελλάδα, Κύπρο, Γαλλία, Αμερική, Ρωσία, Βουλγαρία. Έχει εκπροσωπήσει την Ελλάδα σε  τρεις διεθνείς εκθέσεις, στο Παρίσι, στη  Brignoles (Γαλλία) και στο Μόντε Κάρλο. Το 2011 φιλοτέχνησε το πορτρέτο του Γιώργου Μαρίνου στην έκθεση «20Χ20 Σύγχρονοι Έλληνες Δημιουργοί Φιλοτεχνούν 20 Πορτρέτα Ξεχωριστών Ανδρών» υπό την αιγίδα του Δημοσιογραφικό Οργανισμό Λαμπράκη.

## Συγγραφικό και μουσικό έργο
Το 2006 κυκλοφόρησε από τις Εκδόσεις Ερμής το εικονογραφημένο βιβλίο "Τα Χρόνια της Αλεξάνδρειας". Αποσπάσματα του βιβλίου μελοποίησε η Λένα Πλάτωνος με τη φωνή της συγγραφέως.

Το 2015 συμμετείχε ως εικαστικός στην έκθεση «c i r c e :the black cut:» [ Κίρκη :η μαύρη τομή: ] και ως συνερμηνεύτρια στο άλμπουμ Vuelo Libre.

## Παραπομπές


Κατηγορία:Ελληνίδες ζωγράφοι
Κατηγορία:Ελληνίδες συγγραφείς
Δώδεκα Απόστολοι (Βικτώρια)

Στο Εθνικό Πάρκο Πορτ Κάμπελ (Port Campbell National Park), στην πολιτεία Βικτώρια, στην Αυστραλία, υπάρχουν μέσα στη θάλασσα οκτώ βραχώδεις σχηματισμοί, που είναι γνωστοί με την ονομασία **Δώδεκα Απόστολοι**.

Οι εν λόγω σχηματισμοί πριν το 1922 είχαν το όνομα *Sow and Piglets*. Αργότερα μετονομάστηκαν σε *The Apostles* και τελικά πήραν τη σημερινή τους ονομασία, μολονότι ήταν μόνο εννιά βράχοι. Στις 3 Ιουλίου του 2005 ένα από τους βράχους κατέρρευσε, αφού η βάση του είχε διαβρωθεί από τους ανέμους και τη θάλασσα.

Οι δυνάμεις της φύσης δημιούργησαν τους σχηματισμούς αυτούς 10 με 20 εκατομμύρια χρόνια πριν. Οι άνεμοι και η θάλασσα διάβρωσαν σιγά σιγά τον ασβεστόλιθο στην ακτογραμμή της περιοχής δημιουργώντας σπηλιές. Καθώς η διάβρωση συνεχιζόταν, οι σπηλιές μετατράπηκαν σε καμάρες, οι οποίες αργότερα κατέρρευσαν και έτσι σήμερα υπάρχουν οι βράχοι μέσα στη θάλασσα, το ύψος των οποίων ξεπερνά τα 50 μέτρα. Σήμερα υπολογίζεται ότι η διάβρωση στη βάση τους είναι περίπου 2 εκ. το χρόνο. 

Δίπλα από την ακτή όπου βρίσκονται οι Δώδεκα Απόστολοι περνά ο Μεγάλος Ωκεάνιος Δρόμος (Great Ocean Road). 

Οι Δώδεκα Απόστολοι βρίσκονται 275 χιλιόμετρα δυτικά της Μελβούρνης και αποτελούν έναν από τους πιο γνωστούς τουριστικούς προορισμούς της Αυστραλίας.

## Παραπομπές


## Εξωτερικοί σύνδεσμοι
*http://visit12apostles.com.au/#&panel1-1
*http://www.tovima.gr/travel/article/?aid=435390

Κατηγορία:Γεωγραφία της Αυστραλίας
Κατηγορία:Βικτώρια (Αυστραλία)
Ζου Γιούχουα

Η **Ζου Γιούχουα** (Διεθνώς: *Xu Yuhua*, κινεζικά: 许昱华, γεν. 29 Οκτωβρίου 1976) είναι Κινέζα νομικός, γλωσσολόγος και γκρανμαίτρ στο σκάκι, η 11η Παγκόσμια Πρωταθλήτρια Σκακιού από το 2006 έως το 2008. Είναι η τρίτη Κινέζα παγκόσμια πρωταθλήτρια γυναικών μετά την Ζίε Ζουν και την Ζου Τσεν.

## Βιογραφικά στοιχεία
Η Ζου Γιούχουα γεννήθηκε στις 29 Οκτωβρίου 1976 στην πόλη Τζινχούα της επαρχίας Ζεγιάνγκ στην Κίνα.

Είναι απόφοιτος Νομικών Επιστημών με μπάτσελορ το 2006 από το Πανεπιστήμιο του Πεκίνου. Επίσης από το Πανεπιστήμιο του Πεκίνου, έχει πάρει μάστερ λογοτεχνίας στην Κινεζική Γλωσσολογία το 2011.

## Σκακιστική καριέρα
Η Ζου Γιούχουα κέρδισε με την ομάδα της Κίνας το Παγκόσμιο Κύπελλο στο Σκάκι το 2000 και το 2002, επίσης, κέρδισε την 34η, 35η και 36η Σκακιστική Ολυμπιάδα το 2000, 2002 και 2004 αντίστοιχα.

Στις 25 Μαρτίου 2006 κέρδισε το Παγκόσμιο Σκακιστικό Πρωτάθλημα Γυναικών στο νοκ-άουτ τουρνουά που πραγματοποιήθηκε στην Αικατερινούπολη της Ρωσίας, νικώντας την Ρωσίδα Αλίσα Γκαλιάμοβα κερδίζοντας 2,5 πόντους στην τρίτη από τις τέσσερις παρτίδες του τελικού. Το νοκ-άουτ τουρνουά είχε 64 συμμετέχουσες σκακίστριες, μεταξύ αυτών η πρώην παγκόσμια πρωταθλήτρια Ζου Τσεν και η τότε παγκόσμια πρωταθλήτρια Αντοανέτα Στεφάνοβα. Η Ζου Γιούχουα ήταν τότε έγκυος τριών μηνών. Κερδίζοντας το Παγκόσμιο Πρωτάθλημα Γυναικών του 2006 έγινε η 22η κατά σειρά Κινέζα διεθνής γκρανμαίτρ. Το 2008 έχασε τον τίτλο της Παγκόσμιας Πρωταθλήτριας από την Ρωσίδα Αλεξάνδρα Κοστένιουκ.

Τον Οκτώβριο του 2009 κέρδισε το 2ο Γκραν-πρι Γυναικών της FIDE που πραγματοποιήθηκε στο Ναντζίνγκ κατά το διάστημα 27 Σεπτεμβρίου&nbsp;– 9 Οκτωβρίου 2009. Η Ζου Γιούχουα παίζει στο Σκακιστικό Πρωτάθλημα της Κίνας με τον σκακιστικό όμιλο της Ζεγιάνγκ.

## Παραπομπές


## Εξωτερικοί σύνδεσμοι
* Επίσημη ιστοσελίδα
* 
* 

Κατηγορία:Κινέζοι σκακιστές
Κατηγορία:Κινέζοι επιστήμονες
Μινυάς (έπος)

Η ***Μινυάς*** ήταν ένα επικό ποίημα του 7ου ή 6ου π.Χ. αιώνα, το οποίο ο Παυσανίας απέδιδε (με αρκετή όμως επιφύλαξη) στον Πρόδικο τον Φωκαέα.

Υποθέτουμε, βασιζόμενοι αποκλειστικά και μόνον στον τίτλο του έργου, ότι η *Μινυάς* διηγιόταν την ιστορία του Μινύα, του μυθικού βασιλιά του βοιωτικού Ορχομενού και γενάρχη των Μινύων. Ωστόσο, οι δύο -και μοναδικοί- στίχοι της *Μινυάδος* που διασώζονται, όπως και τα υπόλοιπα διασωθέντα σε πεζό λόγο αποσπάσματα, αναφέρονται όλα είτε στην κάθοδο του Θησέα και του Πειρίθου στον Άδη (με σκοπό να απαγάγουν την Περσεφόνη) είτε στη θανάτωση και στη μεταθανάτια τιμωρία ηρώων (όπως ο Μελεάγρος, ο Αμφίων και ο Θάμυρις), οι οποίοι με την υβριστική τους συμπεριφορά προσέβαλαν και εξόργισαν τους θεούς. 

Ανάλογα όμως θέματα, σχετικά με την κάθοδο ή την τιμωρία ηρώων στον Κάτω Κόσμο, πραγματευόταν και το ορφικό ποίημα *[[Εις Άδου κατάβασις|]]* (που ο Κλήμης ο Αλεξανδρεύς και η Σούδα αποδίδουν επίσης στον Πρόδικο) και γι' αυτό ορισμένοι σύγχρονοι φιλόλογοι υποστήριξαν ότι η **' ήταν στην πραγματικότητα ένα άλλο όνομα της ''Μινυάδος'' ή ότι αποτελούσε απλά ένα τμήμα της - άποψη που φυσικά δεν είναι γενικά αποδεκτή.

Εκτός από τον Παυσανία, μια σύντομη μνεία στην ''Μινυάδ''α υπήρχε και στο **' έργο του Φιλόδημου, ενώ ένα παπυρικό απόσπασμα 27 περίπου στίχων (στο οποίο ο νεκρός Μελέαγρος συνομιλεί στον Κάτω κόσμο με τον Θησέα) θα μπορούσε επίσης να ανήκει στην *Μινυάδα*.

## Παραπομπές & Σημειώσεις


Κατηγορία:Αρχαία ελληνικά έπη
Γεώργιος Παπαγεωργίου

Με το ονοματεπώνυμο **Γεώργιος Παπαγεωργίου** αναφέρονται οι:

* Γεώργιος Μ. Παπαγεωργίου, (1908-1990) γιατρός και πολιτικός, βουλευτής Λασιθίου της ΕΔΑ
* Γεώργιος Παπαγεωργίου (βιομήχανος), (1883 - 1949), πολιτικός, κτηματίας και βιομήχανος
* Γεώργιος Δ. Παπαγεωργίου, (Σκρα 1894 - 27 Νοεμβρίου 1951), στρατιωτικός και πολιτικός από το Σκρα Κιλκίς